Oscar Jacobsen

Oscar Jacobsen (født 1. januar 1850 i Vågå, død 6. august 1902 i Kristiania) var driftsbestyrer ved Statsbanene og statsråd i Johan Sverdrups regjering.

Han satt i venstreregjeringen som sjef for Arbeidsdepartementet fra 5. mars 1888 til 12. juli 1889. Fra 28. august til 30. september 1888 ledet han også Indredepartementet.

Mellom 1893 og 1897 satt han i hovedstyret for partiet Centrum.

Oscar Jacobsen var ingeniør ved byggingen av Smaalensbanen i 1875 og amtsingeniør i Hedmark fra 1878. Fra 1889 var han driftsbestyrer ved Norges Statsbaner. Han var medlem av komiteen som utredet elektrisk jernbanedrift.

Han ble i 1889 utnevnt til ridder av St. Olavs Orden. Han var også innehaver av Den prøyssiske krones orden og den svenske Vasaordenen.

Han var sønn av distriktslege Nils Lauritz Severin Jacobsen og hustru Johanne Georgine f. Jørgensen. Han ble i 1875 gift med Laura Sofie Dahl (1854–1923).

Referanser

 Litteratur 
 Den Kongelige norske Sankt Olavs orden 1847–1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

 Eksterne lenker 



Kategori:Norske arbeidsministre
Kategori:Norske statsråder 1884–1905
Kategori:Personer tilknyttet Norges Statsbaner
Kategori:Riddere av St. Olavs Orden
Kategori:Vasaordenen
Kategori:Personer fra Vågå kommune